techiaith/cofnodycynulliad_en-cy huggingface dataset:
English: Oscar - on fine form this afternoon. I suppose, in joining this debate, when we had the PISA statement, I was a little shy of being overly critical because of the way the statement was framed. Yes the results were bad, yes the trend was declining, but the Organisation for Economic Co-operation and Development had issued this report that told us to stay the course, and we shouldn't worry about that and we should just keep ploughing along with what the Welsh Government was doing. It was only following that session that I found there wasn't a report, or at least not as it was suggested. I found this report, 'Improving Schools in Wales - An OECD Perspective', which was from 2014, and 143 pages long. I think the OECD is a little slow with some of these reports. These are the 2015 PISA results we're looking at. It's the first time they're been administered by computer. I think it would be helpful if the OECD could perhaps get out their comparisons on a more speedy basis, and they did. But on the 2014 report, I wonder, actually, whether this report, or whatever the communication is that Welsh Government's received, is really much different. It has a degree of balance in what it says - I'll take an intervention.
Welsh: Oscar - cafodd hwyl arni y prynhawn yma. Wrth ymuno â'r ddadl hon, pan gawsom y datganiad PISA, mae'n debyg fy mod braidd yn swil o fod yn or-feirniadol oherwydd y ffordd y cafodd y datganiad ei fframio. Oedd, roedd y canlyniadau'n wael, oedd, roedd y duedd ar i lawr, ond roedd y Sefydliad ar gyfer Cydweithrediad a Datblygiad Economaidd wedi cyhoeddi'r adroddiad hwn a oedd yn dweud wrthym y dylem aros ar y llwybr, ac ni ddylem boeni am hynny a dylem ddal ati i wneud yr hyn roedd Llywodraeth Cymru yn ei wneud. Yn dilyn y sesiwn honno y sylweddolais nad oedd yna adroddiad, neu o leiaf nid fel yr awgrymwyd. Cefais hyd i'r adroddiad hwn, 'Gwella Ysgolion yng Nghymru - Safbwynt OECD', a gyhoeddwyd yn 2014 ac sy'n 143 tudalen o hyd. Rwy'n meddwl bod y Sefydliad ar gyfer Cydweithrediad a Datblygiad Economaidd ychydig yn araf gyda rhai o'r adroddiadau hyn. Rydym yn edrych ar ganlyniadau PISA 2015. Dyma'r tro cyntaf iddynt gael eu gweinyddu gan gyfrifiadur. Rwy'n credu y byddai'n ddefnyddiol efallai pe gallai'r Sefydliad ar gyfer Cydweithrediad a Datblygiad Economaidd gyhoeddi eu cymariaethau'n gyflymach, ac fe wnaethant. Ond ar adroddiad 2014, tybed, mewn gwirionedd, a yw'r adroddiad hwn, neu beth bynnag yw'r cyfathrebiad y mae Llywodraeth Cymru wedi'i chael, yn llawer gwahanol mewn gwirionedd. Mae rhywfaint o gydbwysedd yn perthyn i'r hyn y mae'n ei ddweud - fe gymeraf ymyriad.
English: Thank you for taking the intervention. There is a report, it just hasn't been published yet. Will you acknowledge that whatever the challenges we face, your solution of reintroducing grammar schools in Wales is simply going to make matters worse?
Welsh: Diolch i chi am gymryd yr ymyriad. Mae yna adroddiad, nid yw wedi cael ei gyhoeddi eto, dyna'i gyd. A wnewch chi gydnabod, beth bynnag yw'r heriau rydym yn eu hwynebu, fod eich ateb chi, sef ailgyflwyno ysgolion gramadeg yng Nghymru, ond yn mynd i wneud pethau'n waeth?
English: I just want to make the point that we did improve in maths. I think it's only fair you recognise that some progress has been made.
Welsh: Rwyf eisiau gwneud y pwynt ein bod wedi gwella mewn mathemateg. Rwy'n credu ei bod ond yn deg i chi gydnabod bod rhywfaint o gynnydd wedi'i wneud.
English: Thank you. Will you acknowledge, when you say that maths results are worse, that you're talking of OECD system processes, and will you acknowledge the hard work that teachers the length and breadth of Wales have undertaken to actually improve level 2-plus data on GCSEs? They have improved and they continue to improve, as A-levels are continuing to improve and you're bringing the whole of that progress into disrepute. We have much to celebrate on an onward journey forward and the - [Interruption.] If you don't mind - the OECD themselves -
Welsh: Diolch. A wnewch chi gydnabod, pan ddywedwch fod canlyniadau mathemateg yn waeth, eich bod yn siarad am brosesau system y Sefydliad ar gyfer Cydweithrediad a Datblygiad Economaidd, ac a wnewch chi gydnabod y gwaith caled y mae athrawon ar hyd a lled Cymru wedi ei wneud i wella data lefel 2 ac uwch ar y TGAU mewn gwirionedd? Maent wedi gwella ac maent yn parhau i wella, fel y mae Safon Uwch yn parhau i wella ac rydych yn dwyn anfri ar yr holl gynnydd hwnnw. Mae gennym lawer i'w ddathlu ar y daith ymlaen a'r - [Torri ar draws.] Os nad oes ots gennych - mae'r Sefydliad ar gyfer Cydweithrediad a Datblygiad Economaidd eu hunain -
English: This is an intervention and you've made your intervention -
Welsh: Ymyriad yw hwn ac rydych wedi gwneud eich ymyriad -
English: And the OECD have acknowledged -
Welsh: Ac mae'r Sefydliad ar gyfer Cydweithrediad a Datblygiad Economaidd wedi cydnabod -
English: I do regret you using the word 'disrepute'. This morning, I travelled to three schools across my region to celebrate Christmas with the kids there and the teachers and the excellence that's going on in those schools, but you cannot - . [Interruption.] What are you saying about time? You cannot deny the lamentable record of Welsh education when it is benchmarked between 72 countries across the globe and 0.5 million - . And I read out the quotes - this isn't opposition politicians who have set these benchmarks and set these goals. These are Leighton Andrews, the former Minister, and Huw Lewis, the former Minister - your colleagues themselves. So, it is Labour who have failed; it is not the profession, it is not the pupils. And as my education spokesman spoke earlier, when you look at the record of Labour in Government, you can go back to the source of the outset of devolution and Cabinet Secretary Jane Davidson and the goals that she set. [Interruption.] I've given an intervention - we're on six minutes - so we heard what you had to say. Instead of pointing the finger at the opposition, I'd ask you to point the finger at your front bench and your First Minister and question him more about whether he's got the solution for Welsh education. I hope that you will support the motion on the order paper that actually points to what is going on when Wales's education is benchmarked internationally.
Welsh: Rwy'n gresynu eich bod wedi defnyddio'r gair 'anfri'. Y bore yma, teithiais i dair ysgol ar draws fy rhanbarth i ddathlu'r Nadolig gyda'r plant yno a'r athrawon a'r rhagoriaeth sy'n digwydd yn yr ysgolion hynny, ond ni allwch - . [Torri ar draws.] Beth rydych yn ei ddweud am amser? Ni allwch wadu record druenus addysg yng Nghymru pan fydd yn cael ei meincnodi rhwng 72 o wledydd ar draws y byd a 0.5 miliwn o - . A darllenais y dyfyniadau - nid gwleidyddion y gwrthbleidiau sydd wedi gosod y meincnodau hyn a gosod y nodau hyn. Leighton Andrews, y cyn Weinidog, a Huw Lewis, y cyn Weinidog yw'r rhain - eich cyd-Aelodau chi eich hunain. Felly, Llafur sydd wedi methu; nid y proffesiwn, nid y disgyblion. Ac fel y dywedodd fy llefarydd addysg yn gynharach, pan edrychwch ar record Llafur mewn Llywodraeth, gallwch fynd yn ôl i'r dechrau ar gychwyn datganoli ac Ysgrifennydd y Cabinet, Jane Davidson a'r nodau a osodwyd ganddi hi. [Torri ar draws.] Rwyf wedi rhoi ymyriad - rydym ar chwe munud - felly clywsom yr hyn a oedd gennych i'w ddweud. Yn hytrach na phwyntio bys at yr wrthblaid, buaswn yn gofyn i chi bwyntio bys at eich mainc flaen a'ch Prif Weinidog a holi mwy iddo ef a oes ganddo ateb ar gyfer addysg yng Nghymru. Rwy'n gobeithio y byddwch yn cefnogi'r cynnig ar y papur trefn sydd mewn gwirionedd yn cyfeirio at yr hyn sy'n digwydd pan fydd addysg Cymru yn cael ei meincnodi'n rhyngwladol.
English: I'll declare an interest as somebody who has 25 years' experience, in the classroom and outside of the classroom, in teaching. If we go right the way back to 1997, I think it was a really positive thing for the Labour Government to legislate to bring class sizes down to 30. But really, since 1999, I think what we have in Wales is a legacy of failure. Each education Minister clearly - clearly - has failed the children in Wales. I'm pretty unhappy with lots of discussion about targets so on and so forth, because quite often targets just give politicians ammunition to have debates like this, and you quote percentages and so on and so forth. I think what we need to do is take politics out of the classroom. What we need to do is ask ourselves: what do we want from our education system? What do we want? What is excellence? Let's define what we mean by that. What are higher standards? What do we actually mean? For me, the rot really set in in education when the Conservatives introduced the market into the system. I'll give you an example: awarding bodies competing -
Welsh: Rwyf am ddatgan buddiant fel rhywun sydd â 25 mlynedd o brofiad, yn yr ystafell ddosbarth a'r tu allan i'r ystafell ddosbarth, mewn addysgu. Os awn yr holl ffordd yn ôl at 1997, rwy'n meddwl ei fod yn beth cadarnhaol iawn fod y Llywodraeth Lafur wedi deddfu i ddod â maint dosbarthiadau i lawr i 30. Ond mewn gwirionedd, ers 1999, rwy'n meddwl mai'r hyn sydd gennym yng Nghymru yw etifeddiaeth o fethiant. Mae pob Gweinidog addysg yn amlwg - yn amlwg - wedi gwneud cam â phlant yng Nghymru. Rwy'n eithaf anhapus gyda llawer o drafodaeth am dargedau ac yn y blaen, oherwydd yn aml iawn mae targedau ond yn rhoi bwledi i wleidyddion gael dadleuon fel hyn, ac rydych yn dyfynnu canrannau ac yn y blaen. Rwy'n credu mai'r hyn sydd angen i ni ei wneud yw tynnu gwleidyddiaeth allan o'r ystafell ddosbarth. Yr hyn sydd angen i ni ei wneud yw gofyn i ni ein hunain: beth rydym ei eisiau gan ein system addysg? Beth yw ein dymuniad? Beth yw rhagoriaeth? Gadewch i ni ddiffinio'r hyn a olygwn wrth hynny. Beth yw safonau uwch? Beth rydym yn ei olygu mewn gwirionedd? I mi, dechreuodd y pydredd mewn addysg mewn gwirionedd pan gyflwynodd y Ceidwadwyr y farchnad i mewn i'r system. Fe roddaf enghraifft i chi: cyrff dyfarnu'n cystadlu -
English: I can give way, if you like.
Welsh: Gallaf ildio, os hoffwch.
English: There's no request - . Yes, there is a request to give way.
Welsh: Nid oes cais. Oes, mae cais i ildio.
English: Since devolution, it has been the Labour Party, with your party and the Liberals, who've run education here in Wales, and have a responsibility for these results. I'm not quite sure where you get the Conservatives from.
Welsh: Ers datganoli, y Blaid Lafur, gyda'ch plaid chi a'r Rhyddfrydwyr, sydd wedi rhedeg addysg yma yng Nghymru, ac mae ganddynt gyfrifoldeb am y canlyniadau hyn. Nid wyf yn hollol siŵr o ble rydych yn cael y Ceidwadwyr.
English: Okay. I'm coming to that. The idea of the market - . For example - . I'll give you an example of awarding bodies. You've got several awarding bodies all competing for business. What's the natural thing to do? To make passes easier. And then, when you're sat in a classroom with other teachers, you will choose the board where you're more likely to get a pass. That's the problem with the market. [Interruption.] I'm not going to give way anymore, now. What I would like to see is a commission for - [Interruption.]
Welsh: Iawn. Rwy'n dod at hynny. Y syniad o'r farchnad - . Er enghraifft - . Rhoddaf enghraifft i chi ynglŷn â chyrff dyfarnu. Mae gennych nifer o gyrff dyfarnu i gyd yn cystadlu am fusnes. Beth yw'r peth naturiol i'w wneud? Gwneud pasio'n haws. Ac yna, pan fyddwch yn eistedd mewn ystafell ddosbarth gydag athrawon eraill, byddwch yn dewis y bwrdd lle rydych yn fwyaf tebygol o gael llwyddiant. Dyna'r broblem gyda'r farchnad. [Torri ar draws.] Nid wyf yn mynd i ildio rhagor yn awr. Yr hyn yr hoffwn ei weld yw comisiwn ar gyfer - [Torri ar draws.]
English: Order. Can we just listen to the Member, please?
Welsh: Trefn. A gawn ni wrando ar yr Aelod, os gwelwch yn dda?
English: [Continues.] - not just to Members here in the Chamber, but to the wider world.
Welsh: [Yn parhau.] - nid yn unig i'r Aelodau yma yn y Siambr, ond i'r byd ehangach.
English: I'm very grateful, Cabinet Secretary, for your confirming you will make that document available, but surely, before today's debate, you could have at least made some of the summary of the findings available, which, clearly, are already in your hands.
Welsh: Rwy'n ddiolchgar iawn i chi, Ysgrifennydd y Cabinet, am gadarnhau y byddwch yn sicrhau bod y ddogfen honno ar gael, ond yn sicr, cyn y ddadl heddiw, gallech fod wedi sicrhau bod peth, o leiaf, o'r crynodeb o'r canfyddiadau ar gael, sydd, yn amlwg, eisoes yn eich dwylo chi.
English: Cabinet Secretary, will you give way?
Welsh: Ysgrifennydd y Cabinet, a wnewch chi ildio?
English: I thank you for taking the intervention. Will you also focus science on the primary school sector, because if the enthusiasm that children get at that age to take it on to the next sector is important, we need to enthuse our teachers about science?
Welsh: Diolch i chi am gymryd yr ymyriad. A wnewch chi hefyd ganolbwyntio ar wyddoniaeth yn y sector ysgolion cynradd, oherwydd os yw'r brwdfrydedd y bydd plant yn ei gael ar yr oedran hwnnw i'w symud ymlaen i'r sector nesaf yn bwysig, mae angen i ni ennyn brwdfrydedd ein hathrawon tuag at wyddoniaeth?
English: I have accepted a third urgent question under Standing Order 12.66, and, before I ask Adam Price to ask the question, I want to thank the Deputy Presiding Officer for responding comprehensively to the point of order earlier this afternoon. I would only add that it's fair to say that I'm always going to be minded to accept urgent questions when I believe Members deserve an opportunity to scrutinise a Government announcement of major public importance. As the Deputy Presiding Officer stated, the urgency of that scrutiny can be heightened by the approach of recess. It's possible that Members may be aware that the Business Committee will be looking at our procedures for questions on both urgent and topical issues in the new year, and I will be very eager to hear the opinions of the Members on the reforms that we'll need to our procedures. I now call on Adam brys - [Laughter.] - Adam Price to ask his urgent question.
Welsh: Rwyf wedi derbyn trydydd cwestiwn brys o dan Reol Sefydlog 12.66, a chyn imi ofyn i Adam Price ofyn ei gwestiwn, rydw i eisiau diolch i'r Dirprwy Lywydd am ymateb yn gynhwysfawr i bwynt o drefn yn gynharach y prynhawn yma. Ni fyddwn ond yn ychwanegu y byddai'n deg dweud fy mod bob amser am dderbyn cwestiynau brys pan gredaf fod Aelodau yn haeddu cyfle i graffu ar ddatganiad gan y Llywodraeth sydd o bwys cyhoeddus. Fel y dywedodd y Dirprwy Lywydd, gall fod mwy o frys ar y craffu hwnnw ar drothwy toriad. Mae'n bosibl y bydd yr Aelodau eisoes yn gwybod bod y Pwyllgor Busnes, yn y flwyddyn newydd, yn mynd i edrych ar ein gweithdrefnau o ran cwestiynau brys a chwestiynau amserol, ac fe fyddaf i'n awyddus iawn i glywed barn yr Aelodau ar y diwygio sydd ei angen ar ein cyfundrefn ni. Felly, rwyf yn galw nawr ar Adam brys [Chwerthin.] - Adam Price i ofyn ei gwestiwn brys.
English: Thank you kindly, Presiding Officer. At least, I think so.
Welsh: Diolch o galon, Lywydd - rwy'n credu.
English: This morning, at a business breakfast event at Cardiff Airport, the Cabinet Secretary for Economy and Infrastructure made a speech detailing progress with plans for infrastructure investment over the next five years. This investment, which includes major improvements to the M4, A55, A40 and A494, the delivery of a south Wales metro, the development of a north Wales metro, a new rail franchise, a ports development fund, the development of a third Menai crossing, improved, more sustainable bus services, and more, will be the largest Wales has seen in a generation.
Welsh: Y bore yma, mewn digwyddiad brecwast busnes ym Maes Awyr Caerdydd, gwnaeth Ysgrifennydd y Cabinet dros yr Economi a'r Seilwaith araith yn manylu ar y cynnydd sy'n cael ei wneud gyda chynlluniau ar gyfer buddsoddi yn y seilwaith dros y pum mlynedd nesaf. Y buddsoddiad hwn, sy'n cynnwys gwelliannau mawr i'r M4, yr A55, yr A40 a'r A494, cyflwyno metro de Cymru, datblygu metro yng ngogledd Cymru, masnachfraint rheilffyrdd newydd, cronfa datblygu porthladdoedd, datblygu trydedd bont dros y Fenai, gwasanaethau bysiau gwell a mwy cynaliadwy, a mwy, fydd y mwyaf y mae Cymru wedi'i weld mewn cenhedlaeth.
English: I'm grateful to the Deputy Minister for standing in the breach here and answering this urgent question, that, today, the Government did announce what it said was the biggest investment in infrastructure since devolution, and yet, in a democracy, we would have expected that statement, that major claim, to be made in a parliament and not in an airport at a business breakfast. It's an extreme discourtesy to every one of the people that elected us. We're about to rename this place; maybe we should call ourselves a vacuum chamber, because of the absence of scrutiny that is increasingly characterising the way the Government is treating us. As we heard in terms - [Interruption.] As we heard about the invisible PISA report earlier, it's just not acceptable. I tried to find the detail, I tried to investigate the substance behind the soundbite, and there is no detail. We've had before this Government producing plans without money - now, we have money without a plan. So, can I ask the Deputy Minister - [Interruption.] Can I ask the Deputy Minister: what is the specific figure? What's the specific figure in terms of the infrastructure investment? Can she say what is the status of the national transport financial plan? Is that now redundant or can we expect a new revised plan immediately? What's the status of the Wales infrastructure investment plan, last updated in June 2015? Is that now redundant and when can we expect a new plan from the Minister? Can we have a proper democracy where we have real scrutiny? Otherwise, this place will become redundant as well.
Welsh: Rwy'n ddiolchgar i'r Dirprwy Weinidog am sefyll yn y bwlch yma ac ateb y cwestiwn brys hwn, fod y Llywodraeth heddiw wedi cyhoeddi yr hyn a ddywedodd oedd y buddsoddiad mwyaf yn y seilwaith ers datganoli, ac eto, mewn democratiaeth, byddem wedi disgwyl y datganiad hwnnw, yr honiad mawr hwnnw, i gael ei wneud mewn senedd ac nid mewn maes awyr mewn brecwast busnes. Mae'n anghwrteisi eithafol i bob un o'r bobl a'n hetholodd. Rydym ar fin ail-enwi'r lle hwn; efallai y dylem alw ein hunain yn siambr wactod, oherwydd absenoldeb y craffu sy'n nodweddu fwyfwy y ffordd y mae'r Llywodraeth yn ein trin. Fel y clywsom mewn termau - [Torri ar draws.] Fel y clywsom am yr adroddiad PISA anweledig yn gynharach, nid yw'n dderbyniol. Ceisiais ddod o hyd i fanylion, ceisiais ymchwilio i'r sylwedd y tu ôl i'r datganiad bachog, ac nid oes unrhyw fanylion. Rydym wedi cael y Llywodraeth hon o'r blaen yn cynhyrchu cynlluniau heb arian - yn awr, mae gennym arian heb gynllun. Felly, a gaf fi ofyn i'r Dirprwy Weinidog - [Torri ar draws.] A gaf gi ofyn i'r Dirprwy Weinidog: beth yw'r ffigur penodol? Beth yw'r ffigur penodol o ran buddsoddi yn y seilwaith? A all ddweud beth yw statws y cynllun cyllid trafnidiaeth cenedlaethol? A yw bellach yn ddiangen, neu a allwn ddisgwyl cynllun diwygiedig newydd yn syth? Beth yw statws y cynllun buddsoddi yn seilwaith Cymru, a ddiweddarwyd ddiwethaf ym mis Mehefin 2015? A yw bellach yn ddiangen a pha bryd y gallwn ddisgwyl cynllun newydd gan y Gweinidog? A allwn gael democratiaeth briodol lle y mae gennym graffu go iawn? Fel arall, bydd y lle hwn yn mynd yn ddiangen hefyd.
English: Let's hear the answer. Thank you, Minister.
Welsh: Gadewch i ni glywed yr ateb. Diolch yn fawr, Weinidog.
English: [Continues.] - all of the good work that the Government has put in place to ensure that we have a sustainable and economically beneficial transport and infrastructure system for Wales, as he was right to do.
Welsh: [Yn parhau.] - yr holl waith da y mae'r Llywodraeth wedi'i roi ar waith i sicrhau bod gennym system drafnidiaeth a seilwaith gynaliadwy a buddiol yn economaidd i Gymru, fel roedd yn iawn iddo ei wneud.
English: Can I fully endorse the views of Adam Price? It is a disgrace that the Cabinet Secretary could not be here today to bring to this Chamber what he delivered in his speech this morning. I'm not - [Interruption.] I'm not privy to that speech this morning, but what I would say to the Minister is: I've got two questions for you today - [Interruption.] I'm not privy to the speech that he gave this morning.
Welsh: A gaf fi gefnogi safbwyntiau Adam Price yn llwyr? Mae'n warthus na allai Ysgrifennydd y Cabinet fod yma heddiw i gyflwyno i'r Siambr yr hyn a gyflwynodd yn ei araith y bore yma. Nid wyf - [Torri ar draws.] Ni chlywais yr araith honno y bore yma, ond yr hyn y byddwn yn ei ddweud wrth y Gweinidog yw hyn: mae gennyf ddau gwestiwn i chi heddiw - [Torri ar draws.] Ni chlywais yr araith a roddodd y bore yma.
English: I can't hear the question, neither can the Minister. Can you please calm down? Russell George.
Welsh: Ni allaf glywed y cwestiwn, ac ni all y Gweinidog. A wnewch chi dawelu? Russell George.
English: The two specific questions I have, Minister, are: can I ask you, Minister, to outline what infrastructure projects will be designated for rural Wales, and, secondly, what specific projects the Cabinet Secretary will be bringing forward to deliver the sustainable bus network service that he has committed to? It is disappointing that the Cabinet Secretary is not here himself or delivered a statement today in order that Assembly Members could properly question him today.
Welsh: Y ddau gwestiwn penodol sydd gennyf, Weinidog, yw: a gaf fi ofyn i chi amlinellu, Weinidog, pa brosiectau seilwaith fydd yn cael eu dynodi ar gyfer cefn gwlad Cymru, ac yn ail, pa brosiectau penodol y bydd Ysgrifennydd y Cabinet yn eu cyflwyno i ddarparu'r gwasanaeth rhwydwaith bysiau cynaliadwy y mae wedi ymrwymo iddo? Mae'n siomedig nad yw Ysgrifennydd y Cabinet yma ei hun nac wedi cyflwyno datganiad heddiw er mwyn i Aelodau'r Cynulliad allu ei holi'n iawn heddiw.
English: The Cabinet Secretary is away on urgent business in London, protecting jobs and services in Wales. He could not possibly have anticipated the need to be here to answer an urgent question on what was an end-of-term speech in Cardiff Airport. However, I'm quite happy to read, once again, the series of projects that he reviewed during his speech. The investment includes major improvements to the M4, A55, A40, A494, the delivery of a south Wales metro, the development of a north Wales metro, a new rail franchise, a ports development fund, the development of a third Menai crossing, improved and more sustainable bus services, and will be the largest Wales has seen in a generation. That was the import of his speech. I am currently arranging for the speech to be put on the website; it only requires translation to be put there.
Welsh: Mae Ysgrifennydd y Cabinet i ffwrdd ar fusnes brys yn Llundain, yn diogelu swyddi a gwasanaethau yng Nghymru. Ni allai fod wedi rhagweld mewn unrhyw fodd yr angen i fod yma i ateb cwestiwn brys ar yr hyn a oedd yn araith ddiwedd tymor ym Maes Awyr Caerdydd. Fodd bynnag, rwy'n eithaf hapus i ddarllen, unwaith eto, y gyfres o brosiectau a adolygodd yn ystod ei araith. Mae'r buddsoddiad yn cynnwys gwelliannau mawr i'r M4, yr A55, yr A40, yr A494, cyflwyno metro de Cymru, datblygu metro yng ngogledd Cymru, masnachfraint rheilffyrdd newydd, cronfa datblygu porthladdoedd, datblygu trydedd bont dros y Fenai, gwasanaethau bysiau gwell a mwy cynaliadwy, y mwyaf y bydd Cymru wedi'i weld mewn cenhedlaeth. Dyna oedd prif bwyslais ei araith. Ar hyn o bryd rwy'n trefnu i'r araith gael ei rhoi ar y wefan; bydd yno ar ôl iddi gael ei chyfieithu.